**वाणिज्य, आपूर्ति तथा उपभोक्ता संरक्षण विभाग**

**बबरमहल,  काठमाण्डौ**

**बजार अनुगमन सम्वन्धी जानकारी**

**२०७६ माघ १४ गते मंगलवार**

विशेष अनुगमन : आज गल्छी नुवाकोट तर्फको राजमार्गमा पर्ने बतार वजारदेखि त्रिशुली बजार केन्द्रित अनुगमनमा विभाग, खाद्य प्रविधि तथा गुण नियन्त्रण विभाग, जिल्ला प्रशासन नुवाकोट र स्थानीय तहका प्रतिनिधि समेतको संयुक्त टोलीले सहभागी भै होटल,  खाद्यन्न र मिठाइ पसल गरी ७ वटा व्यवसायिक फर्मको अनुगमन गरेको छ ।

सोही क्रममा व्यवसाय दर्ता नगरी सञ्चालन गरेको समेतको आधारमा  ४ वटा फर्मबाट जम्मा
रु. ७५,०००।०० जरिवाना समेत गरिएको छ ।

नियमित अनुगमन: त्यस्तै आजै विभागबाट नियमित अनुगमनमा खटिएको टोलीले सुनाकोठी,  बालकुमारी, कमलविनायक र जगाती क्षेत्रका विभिन्न १० वटा फर्महरु (मार्ट, खाद्य स्टोर, ट्रेडिङ हाउस र किराना स्टोर) अनुगमन गरी ५ वटा फर्ममा रु ५१७८५।०० वरावरको सामान फिर्ता गर्न वा नष्ट गर्न लगाइएको तथा ४ वटा फर्ममा खरिद विल नभएको आधारमा रु २३०००।०० जरिवाना गरिएको छ ।

आजको जम्मा अनुगमन भएको फर्म संख्या : १७

जरिवाना रकम : रु ९८०००।००